Hyvät katsojat! Tervetuloa Herra käyttää lääkäriä -ohjelmaan!
Seuraavissa jaksoissa puhun riippuvuuksista.
Se on hyvin jännittävä aihe.
Tässä yhteydessä jokainen voi itse tykönään miettiä, -
olenko minä riippuvainen? Sitä asiaa selvitellään.
Nämä asiat sisältävät aika paljon ihan uusia tietoja.
Ne liittyvät vahvasti aivosairauksiin.
Tätä näkemystä jo viime jakson loppuosassa hiukan alustinkin, -
mutta palaan siihen vielä.
Miten siis addiktiot tai riippuvuudet liittyvät aivosairauksiin?
Tässä yhteiskunnassa on nyt valtava ongelma, -
joka on sata kertaa koronaa suurempi.
Muistisairaudet näet lisääntyvät hälyttävästi.
Lisääntyminen on nopeampaa kuin väestön vanheneminen edellyttäisi.
Tästä on aivan tuoretta kesällä 2020 julkaistua tietoa -
(julk. Suomessa syyskuussa 2020).
Se on erittäin merkittävää tietoa.
Yleisin muistisairaus meillä on Alzheimerin tauti.
70 %:lla muistihäiriöisistä on Alzheimer.
Tätä voidaan tutkimusten mukaan estää.
Ajattele, että tästä uhkaavasta Alzheimerin taudista -
lähes puolet voidaan estää ihan omilla toimenpiteillä.
Yksi tärkeä kysymys tässä on vyötärölihavuus -
eli mahan ympärysmitta keski-iässä.
Tämä asia on erittäin suuri uhka, -
koska Suomessa on 3 miljoonaa aikuista, -
joiden mahanympärys keski-iässä on liian iso.
He ovat siis ylipainoisia.
Miten se liittyy riippuvuuteen ja addiktioon?
Aivan tuoreet tutkimustulokset viittaisivat siihen, -
että ylipaino on tavallaan riippuvuussairaus, addiktio -
aika merkittävässä määrin, jopa puolessa tapauksista.
Se syntyy tietysti kaloreilla ja veitsellä, haarukalla ja lusikalla, -
mutta siinä on paljon muita asioita mukana.
Miten se liittyy Alzheimerin tautiin?
Jos mennään tutkimustuloksiin, -
niin alle 65-vuotiaiden aikuisten tulisi ylläpitää -
tai pudottaa painoaan niin, että painoindeksi on 18-25 -
eli paino jaettuna pituuden neliöllä.
Netissä on tähän laskureita. Tämä ei ole suurta matematiikkaa.
Sen tajuaa helposti. Jos olet 2 m pitkä ja painat 100 kg
niin pituuden neliö on 2 x 2 = 4.
Paino 100 kg jaetaan 4:llä, niin painoindeksi on 25.
Tämä on ihan helppo asia todeta.
Jos on 2 m pitkä ja painaa 100 kg, -
niin se menee vielä hyväksyttyyn painoindeksiin.
Jos 2 m pitkä painaa alle 70 kg, -
niin tulee toisenlainen ongelma. Asialla on kaksi puolta.
Alle 65-vuotiaan painoindeksin tulisi olla 18-25.
Kun mennään yli 65-vuoden eli tullaan eläkeiän puolelle, -
niin silloin ei saa mennä alipainoiseksi.
Kukkakeppiä muistuttavat yli 65-vuotiaat ovat myös riskissä.
Jos yli 65-vuotias laihtuu, -
niin hänen tiedollista toimintaansa -
eli työmuistia tulisi seurata tarkemmin.
Se on se toinen riskiryhmä. Kultainen keskitie on tässä tärkeä.
Laihduttamisesta puhutaan aamusta iltaan väsymyksiin asti.
TV-ohjelmissa, naistenlehdissä esitetään -
mitä mielettömämpiä laihdutus- reseptejä ja dieettejä.
Jotkut syövät pelkkää proteiinia. Jotkut pyrkivät ketodieettiin jne.
Ilmoitetaan, että tällä ihmedieetillä laihtuu, mutta kas kummaa!
Sitten tapahtuu retkahdus. Se noudattaa ihan samaa mallia, -
kuin päihdeongelma, että tulee retkahduksia.
Tämä viittaisi vähän siihen, että ylipaino ehkä puolessa tapauksissa -
on riippuvuussairaus. Tätä on tutkittu.
Laihdutus on valtavaa kansainvälistä miljardien liiketoimintaa.
Siinä monet tienaavat.
Onko siis kyseessä riippuvuus ja siihen liittyvä geenitaipumus?
Jos näin on, niin se antaisi avaimet tilanteen hallintaan/hoitoon.
Jos ymmärrät, miten aivojen mielihyväkeskus toimii -
ja tiedät, mitkä ovat ne ehdolliset refleksit, -
jotka synnyttävät retkahduksen. Näin voit hallita tilannetta.
Voit suorastaan huvittuneesti katsoa asiaa.
Ilman tietoa ehdollisesta retkahdusrefleksistäni retkahtaisin.
Nyt kun tiedän sen, niin minua ei vedetä sillä nenästä, -
vaan hallitsen tilannetta. Tämä on hyvin jännittävä asia, -
ja se pätee oikeastaan kaikkeen riippuvuuteen.
Addiktiossa tai riippuvuudessa on paljon yhteisiä piirteitä.
On siis tärkeää ymmärtää, miten mielihyväkeskus toimii -
ja miten sitä voi hallita. Muuten se hallitsee sinua.
Tästä ylipainosta vielä. Se on iso juttu!
Suomessa on turvallisen painon aikuisia vain 1 miljoona.
Tämä on tosi paha, kun tiedetään, -
miten lisääntynyt rasvakudos vaikuttaa.
Se aiheuttaa elimistössä hiljaisen tulehduksen, -
joka voidaan mitata ja todistaa herkällä CRP-kokeella.
Se vahingoittaa aivojasi ja lisää muistisairauden -
eli Alzheimerin taudin riskiä huomattavasti.
Totuus on, että lähes 3 miljoonaa suomalaista aikuista -
ja tietysti aika paljon lapsiakin, yksinkertaisesti painaa liikaa.
Normaalipainoiset ovat meillä vähemmistössä.
Ylipaino on massiivinen yhteis- kunnallinen ja kansanterveysongelma
Ylipaino lisää sairastuvuutta yli 30 eri tautiin.
Pelkästään 2-tyypin diabetesta sairastaa 0,5 milj. suomalaista.
Lähes kaikille sen on aiheuttanut ylimääräinen rasvakudos, -
sen aiheuttama lievä tulehdus, joka voidaan mitata herkällä CRP:llä.
Kyseessä on matala-asteinen tulehdus, joka jäytää elimistöä.
Itse et tiedä siitä mitään, mutta verikoe paljastaa sen.
Lihavuus on tietty kytköksissä myös masennukseen.
Masentunut voi hakea lohtua oloonsa herkuista ja lihoa.
Runsas painonnousu taas lisää masennustaipumusta.
Tässä on paha kierre menossa.
Mitä uutta, jännittävää ja mielenkiintoista tiedetään, -
joka auttaa sinua ymmärtämään, missä mennään?
Tässä ei tarvitse ketään syyttää tai moittia, -
vaan haluan saada sinut ymmärtämään näitä mekanismeja, -
jotta voit itse auttaa itseäsi ja ymmärtää, mistä todella on kyse.
Lukuisissa aivokuvaustutkimuksissa on havaittu, -
että normaalipainoisten (1 milj.) ja ylipainoisten (3 milj.) -
mielihaluja säätelevät aivoalueet eli ns. mielihyväkeskus -
reagoi ruokaan eri tavoin. Jos nämä henkilöt katsovat seisovaa pöytää, -
niin heidän aivonsa reagoivat näkymään eri tavoin.
Erittäin jännittävää ja mielenkiintoista tietää.
Tästä tulee ehdollinen refleksi, joka näkyy retkahduksissa.
Mainostajat osaavat aika häikäilemättä käyttää tätä hyväksi.
Suklaata, hampurilaisia ja muita herkkuja mainostetaan voimakkaasti.
Mainoksen maksava mainostaja tietää, -
että syntyvä ehdollinen refleksi saa sinut ostamaan näitä herkkuja.
Tämä toimii samalla tavalla kuin aikanaan kielletty tupakkamainonta, -
kun savukeaskin näkeminen johti savukkeiden ostamiseen.
Sitten yritettiin alkoholin mainontaa kieltää. Osin se onnistuikin.
Väkevien mainonta on kielletty, mietoja saa mainostaa.
Tämäkin on vähän tekopyhää, koska on ihan sama, -
tuleeko alkoholimäärä elimistöön olutkorillisesta -
vai kahdesta Koskenkorva-pullosta. Vähän tekopyhää hurskastelua -
se alkoholin mainonnan kieltäminen.
Jos retkahduksia aiheuttavat mainosspotit (tupakka, alkoholi, -
hampurilaiset, karamellit, suklaa) kielletään, -
vaikutus on hyvin paljon suurempi kuin esim. makeisverolla.
Ymmärrät kohta, miksi näin on ja miksi tämä on niin tärkeää, -
koska aivot on kytketty toimimaan -
mielihyväkeskuksen ehdoilla silloin, jos ollaan riippuvaisia.
Reagoimme siis näkemäämme ruokaan eri tavoin.
Kun normaalipainoiset katsovat runsaskalorisia herkkuannoksia -
(siis huom! runsaskalorisia), -
mielihalusignaalit aivoissa ovat vähäisempiä kuin ylipainoisilla.
Kun ylipainoinen siis katsoo herkkupöytää, -
niin aivokuvaustutkimuksissa mielihalusignaalit salamoivat.
Tämä on mielenkiintoinen tutkimustulos.
Lihavien on havaittu myös nauttivan -
esim. suklaan mausta enemmän ja pidempään.
Jos riippuvuustaipuvainen henkilö laittaa suklaapalan suuhunsa, -
niin hän nauttii siitä enemmän, ja nautinto kestää pitempään -
kuin normaali- tai lievästi ylipainoisella.
Nämä hyvin jännittävät asiat auttavat ymmärtämään ylipainomekanismeja.
Kyse ei ole laiskuudesta tai välinpitämättömyydestä, -
vaan taustalla ovat synnynnäiset geneettiset neurobiologiset erot -
mielihalujen voimakkuudessa.
Tämä on erittäin tärkeää tiedostaa. Ketään ei syytellä eikä moitita.
Ehkä elintarviketeollisuutta voisi syytellä, -
koska se käyttää tätä hyväkseen mainostamalla.
Kun on tutkittu samankaltaisissa oloissa eläviä terveitä ihmisiä, -
havaitaan, että 40-70 % painon- vaihteluista liittyy perintötekijöihin.
Ilmeisesti juuri tämän mekanismin kautta. Siltä se näyttää vahvasti.
Karkeasti ottaen voi siis sanoa, että lihavuudesta noin puolet -
selittyy perityillä ominaisuuksilla ja toinen puoli ympäristöllä, -
ympäristön tapahtumilla eli ehdollisilla reflekseillä, -
kuten esim. herkkupöydän näkeminen.
Geenithän eivät tietysti ainoana lisää painoa.
Kyllä siihen aterimiakin tarvitaan.
Lihominen vaatii tietysti aina ne ylimääräiset kalorit. Se on selvä.
Lihavuuteen liittyviä geenialueita tunnetaan yli 250.
Muutama päivä sitten oli HS:n tiedepalstalla -
artikkeli suomalaisten geenikeräyksistä tutkimukseen.
Pian on 0,5 milj. kerätty. Ajatellaan, että yksi löytynyt geeni -
selittäisi yhden sairauden. Minusta se on vanhaa ajattelua.
Ei se niin mene, että yksi geeni ja yksi sairaus.
Lihavuuteenkin liittyviä geenialueita tunnetaan yli 250.
Ota siitä sitten selvää, miten ne vaikuttavat.
Se on mahdotonta. Edes tietokoneet eivät pysty sanomaan -
esim. 5 käytetyn lääkkeen keskinäisiä sivuvaikutuksia -
elimistössä, munuaisissa, maksassa.
Lääketiedekin muuttuu taiteeksi, kun mennään yli 5 lääkkeen.
Vähän epäilen, että yhtä lihavuuden selittävää ihmegeeniä ei löydy.
Perimähän on nykytiedon mukaan RNA-tietokone, -
josta olen kirjoittanut blogissani luominen.fi -sivulla.
Ajattelu yksi geeni, yksi sairaus on kyllä täysin vanhentunutta.
Lihavuusgeenialueita on tosiaan tunnistettu yli 250.
Monet niistä vaikuttavat hyvin paljon juuri ruokahaluun -
eli siihen, miten voimakasta vetoa ihminen tuntee -
runsasenergisiä ruokia kohtaan.
Tässä on asian ydin. Kyse on runsasenergisistä lihottavista ruoista.
Yllättäen rasvat, hiilihydraatit tai proteiinit eivät lihota.
Nyt kun on keto- ja pelkkiä proteiinidieettejä, -
niin ei se niin mene.
Ei lihavuus johdu rasvasta, hiilihydraateista tai proteiinista.
Se johtuu ruoista, jotka ovat maukkaita, houkuttavia, -
halpoja, helppoja valmistaa ja saatavilla vuorokauden ympäri.
Tässä on pihvi, asian ydin: -
voimakas veto runsasenergisiin ruokiin, -
mikä ilmeisesti on vahvasti geneettistä.
Se tosiasia, että näitä ruokia syödään paljon ja usein, -
ratkaisee paljon enemmän kuin ravintoaineiden keskinäiset suhteet.
Tämä on tärkeää ymmärtää. Runsasenergisiä ruokia -
paljon ja usein, houkuttavia, halpoja, maukkaita, -
helppoja valmistaa ja saatavilla vuorokauden ympäri. Se on ydin.
Nämä henkilöt perinnöllisistä syistä ilmeisesti tuntevat -
erityistä vetoa ja nautintoa näitä ruoka-aineita kohtaan.
Heillä on taipumus syödä niitä liikaa -
ja retkahtaa niihin, kun nähdään sopiva mainos.
Vielä sanoisin muutaman asian tästä ylipainosta.
Siihen liittyy verenpaine.
Jos on sekä ylipainoa että kohonnut verenpaine, -
niin se tavallaan tuplaa Alzheimerin tautiriskin.
Miksi otan tämän asian esiin? Sanoin, että Suomessa on -
3 milj. ylipainoista.
Suomessa on 2,5 miljoonaa, joilla on kohonnut verenpaine.
2,5 miljoonan suomalaisen verenpaine on liian korkea.
Tämä tilanne on pahentunut ihan viime vuosina.
2 miljoonan suomalaisen verenpaine on yli 130/85.
Jos on 15 kg:n vyötärölihavuus, niin kohonnut verenpaine on -
noin 3 kertaa yleisempää kuin normaalipainoisilla.
Onko tämä asia kunnossa? Näistä 2 miljoonasta suomalaisesta, -
jotka huitelevat liian korkeassa verenpaineessa, -
on hoidossa vain 25 % eli 500 000.
Onko hoidossa olevien verenpaine sitten hoidettu kunnolla?
Ei! 500 000 hoidossa olevasta suomalaisesta -
vain 30 %:lla on hoitotulos hyvä.
Siis 150 000 suomalaisella on asiat kunnossa.
Jos korkean verenpaineen suomalaisia on 2 miljoonaa, -
ja heistä vain 150 000:lla on asiat ok, -
on paljon vielä savottaa jäljellä ja töitä tehtävänä.
Nämä ovat isoja asioita, jotka vaikuttavat paljon kansanterveyteen.
Erittäin huolestuttavaa tämä on siksi, että muistisairausriski -
niin vahvasti siellä nousee.
Tämä valitettava tilanne tekee sen, että hyvät neuvot ovat kalliita.
Asialle pitäisi pikaisesti tehdä jotakin.
Tämä on myös nuoria ja lapsia varten tärkeää, -
koska liikunta on älylaitteiden takia vähentynyt.
Sitten yleisiä asioita riippuvuuksista.
Riippuvuushan on krooninen aivosairaus.
Ei voida tukistaa ketään siitä, että on itse aiheuttanut tämän -
eikä se mikään sairaus ole. Kyllä se on!
Riippuvuus on krooninen aivosairaus, -
joka muuttaa aivojen ja hermosolukalvojen rakennetta -
ja sitä kautta aivojen toimintaa. On hyvin tärkeää ymmärtää, -
että kyseessä on krooninen aivosairaus.
Sydän- ja verisuonisairaudet vaurioit- tavat sydäntä, diabetes haimaa.
Samoin riippuvuus ottaa aivot hallintaansa.
Mitä aivoissa tapahtuu, kun olet riippuvainen?
Siellä tapahtuu lukuisia muutoksia.
Aluksi koet mielihyvää. Tämähän on kivaa ja nautin tästä.
Sitten loppuvaiheessa käytös muuttuu pakonomaiseksi.
Aluksi kivaa ja mukavaa. Kun olet pahasti koukussa, -
käytöksesi muuttuukin pakonomaiseksi.
Et pääse siitä enää omin avuin irti.
No, mitä mielihyvä on? Kaikki haluamme mielihyvää ja hyvää oloa.
Kaikki kehuvat. Artistit saavat aplodeja.
Sinusta pidetään, olet suosittu.
Tämä on sitä mielihyvän hakua. Me tavallaan haluamme sitä -
ja nautimme siitä. Se on ihan ok.
Aivot kokevat kaiken mielihyvän samalla tavalla -
riippumatta siitä, mistä se johtuu.
Oli se sitten hyvä ateria, psyykkeeseen vaikuttava aine, -
huume, lottovoitto tai seksuaalikokemus, -
niin kaikki menevät samaan mielihyväkeskukseen.
Siellä on tämmöinen mekanismi olemassa.
Tämän ymmärtäminen helpottaa sitä, -
kun pyritään pääsemään riippuvuuksista eroon.
No, mitä aivoissa tapahtuu, -
kun koet esim. jonkun huumeen vaikutuksen -
tai herkullisen aterian vaikutuksen?
Aivoissa erittyy dopamiini-välittäjä- ainetta Nucleus accumbensissa.
Dopamiinin eritys liittyy niin tiiviisti mielihyvään, -
että tätä aivojen osaa kutsutaan mielihyväkeskukseksi.
Se on siis keskus, jossa dopamiinia erittyy.
Dopamiini on tässä se keskeinen aine.
Ihan kaikki päihteet nikotiinista heroiiniin -
ja myös se runsasenerginen ruoka ilmeisesti -
tai koukuttava harrastus (esim. postimerkkeily) aiheuttaa -
poikkeuksellisen vahvan dopamiinin erittymisen mielihyväkeskuksessa.
Sitten se geneettinen osio esim. nikotiiniin on niin, -
että 10 % on siten riippuvaisia, -
että se laukeaa heillä ns. FIRE-mekanismilla -
(First-Inhalation-Relaxation- Experience) eli yksi henkonen -
heti koukuttaa ja aiheuttaa mielihyvän.
Sen lisäksi riippuvuuden tai addiktion synty riippuu siitä, -
kuinka nopeasti päihde tai mielihyväntuoja saa aikaan -
dopamiinin erittymisen mielihyvä- keskuksessa.
Samoin paljonko dopamiinia erittyy ja lisäksi siitä, -
kuinka rutiininomaista eritys on ärsykkeen tullessa.
Jos esim. whiskypullon, tupakka- askin tai suklaarasian näkeminen -
aiheuttavat rutiininomaisesti, nopeasti ja paljon dopamiinieritystä, -
niin siinä sitä sitten ollaan.
Saman päihteen nauttimistapakin vaikuttaa riippuvuuskehitykseen.
Henkeen vedetty tai suoneen ruiskutettu päihde vapauttaa -
pikemmin ja enemmän dopamiinia ja tekee suuremman riippuvuuden -
kuin esim. tablettina nielty aine.
Riippuvuutta aiheuttavat päihteet -
tai riippuvuutta aiheuttava käytös tarjoavat -
oikotien aivojen mielihyväjärjestelmään -
ja hukuttavat sen dopamiiniin.
Mitä sen jälkeen tapahtuu?
Tästä tyydytyksen tunteesta jää muistijälki -
aivojen hippokampus-alueeseen.
Oleellista varsinkin toipumisessa on tietää, -
että amygdalaan syntyy ehdollinen refleksi tietyille ärsykkeille.
Syntynyt ehdollinen refleksi varmistaa retkahdusvaaran.
Muistijälki miellyttävästä kokemuksesta jää, -
ja varastoituu ehdollinen refleksi, joka uudelleen laukaisee addiktion.
Nämä ovat hyvin tärkeitä asioita ymmärtää.
Kun sen ymmärrät, niin voit nauraa ulkopuoliselle ärsykkeelle, -
joka yrittää käynnistää ehdollista refleksiäsi.
Tietoisena siitä estät sen.
Näin siis päästään ongelmaan käsiksi -
eikä mennä ehdollisen refleksin mukana.
Neuvostoliiton aikana kävin Pavlov- instituutissa Leningradissa -
eli nykyisessä Pietarissa. Pääsimme katsomaan Pavlovin koirakokeita.
Se oli hyvin jännittävää. Näimme paikan, jossa kokeet tapahtuivat.
Siitähän ehdollinen refleksi on nimensäkin saanut.
Kun koiralle annettiin herkullinen lihapala, niin se alkoi kuolata.
Samalla soitettiin kelloa.
Sitten pelkkä kellonsoitto sai aikaan kuolaamisen.
Näistä asioista lisää ensi jaksossa.
Ne ovat hyvin mielenkiintoisia ja tärkeitä.
Tekstitys: Tuula-Riitta Virrankare